بعد ربع ساعه فقت متل جسمي عم ينفض بمكانو فيني حكه صرت اهرش ايدي ورجلي بقوه لدرجه الامر صار يزيد جسمي عم ينمل بزياده قربت صرت احك ايدي بقطعه حديد لجرحت ايدي وماكنت عم اشعر بشي ماني حاسه بألم بس في شي عم ياكلني من جوا صرت دق بالحيطان بدون ما اتألم كسر بكل شي اصرخ صرت اصرخ بأعلى صوتي ماعدت اسيطر على حالي كل شي قدامي كنت احملو و وقعو على الارض اي شي صرت كسروا بدون ما اتوجع لرجع فتح الباب رجعو تاني هجمت عليهن وبلشت اتكمش فيه واخرمشهن وقتها واحد فيهن ضربني بايدو على وجهي ومن قوه الضربه اتراجعت لورا صرت بدي ارجع اضربوا بلشت كسر بالخشب لاحصل على شي كبير اقدر اضرب فيه كان التاني عم يصور فيني كل ما تجي لمعه الفلاش بعيوني صير خابط بحالي واصرخ واشد شعري كانت عم تستفزني بعدها ضربني على رقبتي وغط عليه ونمت فقت مابعرف كم يوم نمت بس كانت ليل كان جسمي بيوجعني كتير كان كلي جروح وايدي مفرقين بالدم الجاف هالشي اكدلي اني نمت فتره طويله كانت راسي بتألمني كل شي فيني عم يألمني